上仗首勝三班 火車潘樂見天足貓有進步!
2024年04月16日 15:30
東網電視
更多新聞短片
「天足貓」已經連贏兩場,上次更首次征服三班。
潘明輝明晚(17日)策騎3駒出戰,坐騎數量唔算多,但仍有爭勝機會馬,就係列第7場三班1200米嘅「天足貓」!至何良散倉後,「天足貓」今季轉投巫偉傑馬房,而練者似乎都探索到如何訓練好此駒,「天足貓」今季已經喺巫廐取得3捷佳績,而且更加喺潘明輝胯下取得連捷。
「天足貓」上仗喺潘明輝胯下贏馬,馬匹更首次征服三班賽事,潘明輝今日(16日)重提上仗贏馬仍然覺得有驚喜,騎者表示「天足貓」喺佢胯下贏完四班之後,升三班後好似仲放鬆咗,亦都有進步,加上隨住佢出賽經驗增加,上場末段都開始學識追馬之餘仲要征服到三班。而「天足貓」雖然賽前試閘唔算前速特別快,但以佢上仗贏馬姿態,今仗跑法更添彈性。今次「天足貓」抽到1檔好位,屆時將會視乎對手出閘情況再決定自己放頭抑或跟守領放馬後方競跑。